b'\n_START_ARTICLE_\nTitanik (film, 1997)\n_START_SECTION_\nVsebina\n_START_PARAGRAPH_\nLovec na zaklade, znani Brock Lovett (Bill Paxton) in njegova ekipa leta 1996 med iskanjem ogrlice imenovane \xe2\x80\x9cSrce oceana\xe2\x80\x9d (angle\xc5\xa1ko The Heart of the Ocean) najdejo sef na potopljeni ladji RMS Titanic. A v sefu ne najdejo diamanta, temve\xc4\x8d \xc4\x8dudovito risbo gole \xc5\xbeenske, ki nosi Srce oceana na dan, ko se je Titanic potopil. Risba vzbudi zanimanje starej\xc5\xa1e Rose DeWitt Bukater (Gloria Stuart). Po tem ko vidi risbo, na dan prikli\xc4\x8de spomine sedemnajstletne sebe, ki se je vkrcala na Titanic. Ko vidi posnetke potopljene ladje, za\xc4\x8dne pripovedovati zgodbo._NEWLINE_Glavna zgodba filma je postavljena v leto 1912, ko Titanic odpljuje na svojo prvo vo\xc5\xbenjo. Mlada Rose (Kate Winslet) se v Southamptonu s svojo materjo Ruth DeWitt Bukater (Frances Fisher) in zaro\xc4\x8dencem Calom (Caledonom) Hockleyem (Billy Zane) ter ostalimi potniki prvega razreda vkrca na ladjo. Medtem si umetnik in popotnik Jack Dawsom (Leonardo DiCaprio) ter njegov najbolj\xc5\xa1i prijatelj Fabrizio De Rossi (Danny Nucci) pri pokru priigrata vozovnico za tretji razred._NEWLINE_Rose je nezadovoljna nad zaroko s Calom in se boji \xc5\xbeivljenja, v katerem jo vsi kontrolirajo, zato ho\xc4\x8de storiti samomor, a na sre\xc4\x8do ji Jack prepre\xc4\x8di, da bi sko\xc4\x8dila z zadnjega dela ladje. Med Rose in Jackom se nato splete tesno prijateljstvo. On ji pripoveduje zgodbe o svojih potovanjih, ona pa mu zaupa svoje sanje in \xc5\xbeelje. Njuno prijateljstvo se \xc5\xa1e pove\xc4\x8da, ko skupaj zapustita ve\xc4\x8derjo v prvem razredu in odideta na veliko \xc5\xbeivahnej\xc5\xa1o zabavo v tretjem razredu. Jack pove Rose, da bi rad bil z njo, a ga Rose zavrne zaradi svoje zaroke in pri\xc4\x8dakovanja svoje matere in drugih, vendar si kasneje premisli in ponudi svoje srce Jacku. Rose prosi Jacka, naj jo nari\xc5\xa1e golo s Srcem oceana okoli vratu. Nato oba pobegneta Calovemu slugi, ki ju zasleduje in se zate\xc4\x8deta v avtomobil v skladi\xc5\xa1\xc4\x8du, kjer se prvi\xc4\x8d ljubita. Nato ste\xc4\x8deta na krov, kjer Rose Jacku obljubi, da bo ob pristanku \xc5\xa1la z njim. Na krovu sta oba pri\xc4\x8di, kako ladja tr\xc4\x8di v ledeno goro. Medtem Cal odkrije risbo, na kateri Rose pozira gola, zato se odlo\xc4\x8di, da se bo Jacku ma\xc5\xa1\xc4\x8deval tako, da ga obto\xc5\xbei, da mu je ukradel Srce oceana. Zato disciplinski \xc4\x8dastnik Jacka z lisicami priklene v neko sobo v podpalubju. _NEWLINE_Nato kapitan in posadka ugotovijo, da je ladja od trka v ledeno goro mo\xc4\x8dno po\xc5\xa1kodovana in se bo potopila v najve\xc4\x8d dveh urah in vsem potnikom naro\xc4\x8dijo, naj si nadenejo re\xc5\xa1ilne pasove, gredo na palubo in v re\xc5\xa1ilne \xc4\x8dolne (ki jih je premalo, zadostujejo za pribli\xc5\xbeno polovico vseg potnikov). \xc4\x8ceprav je Rose na za\xc4\x8detku neodlo\xc4\x8dena, kasneje zapusti Cala in mo\xc5\xbenost, da bi skupaj z materjo pri\xc5\xa1la na re\xc5\xa1ilni \xc4\x8doln ter se odlo\xc4\x8di poiskati in re\xc5\xa1iti Jacka. Ko gre v poplavljeno podpalubje in najde Jacka priklenjenega, te\xc4\x8de po pomo\xc4\x8d. Vrne se s sekiro in uspe ji pretrgati lisice. Ko Jack in Rose prideta nazaj na glavno palubo, ljudje kri\xc4\x8dijo in tekajo naokoli, paniko in strah se voha v zraku. Rose prisilijo, da se vkrca na \xc4\x8doln, a sko\xc4\x8di iz njega in z Jackom ostaneta skupaj. Ladja se za\xc4\x8dne vedno hitreje potapljati, zato Jack in Rose z preostalimi potniki ste\xc4\x8deta na krmo, ki iz minute v minuto vedno bolj gleda iz vode. Medtem Jackov prijatelj Fabrizio v ledeno mrzli vodi posku\xc5\xa1a priplavati do re\xc5\xa1evalnega \xc4\x8dolna, vendar se nanj zru\xc5\xa1i sprednji dimnik in ga popolnoma zme\xc4\x8dka. Ladja se nato kmalu prelomi na dvoje, se po\xc4\x8dasi potopi in ljudje kot mravlje popadejo v ledeno mrzlo vodo. Na tiso\xc4\x8de se jih podhladi in jih umre. Le redki pre\xc5\xbeivijo. Rose in Jack odplavata do kosa lesa v vodi, a je dovolj velik le za Rose. Jack v ledeno mrzli vodi kasneje zmrzne. Rose poljubi njegovo roko, potem pa pusti, da se potopi v globino oceana. Nato Rose re\xc5\xa1i bli\xc5\xbenji \xc4\x8doln. Pozneje na kraj nesre\xc4\x8de prispe RMS Carpathia, re\xc5\xa1i pre\xc5\xbeivele potnike in jih odpelje v New York. Ko prispejo v New York se Rose mo\xc5\xbeu, ki popisuje pre\xc5\xbeivele predstavi kot Rose Dawson - Jackova \xc5\xbeena. _NEWLINE_Potem ostarela Rose dokon\xc4\x8da zgodbo. Na ladji raziskovalcev vr\xc5\xbee Srce oceana v morje - kamor spada, kasneje pa zaspi v svoji postelji. Za vedno. In sanja, da je z Jackom.\n_START_SECTION_\n\xc5\xbdanr\n_START_PARAGRAPH_\nFilm je nekak\xc5\xa1na me\xc5\xa1anica ljubezenskega in romanti\xc4\x8dnega \xc5\xbeanra, \xc4\x8deprav so nekateri odlomki zelo akcijski (proti koncu, ko ladja tone) in nekateri tudi zelo \xc5\xbealostni. Film se lahko primerja s knjigo Romeo in Julija (Romeo and Juliet), \xc4\x8deprav na koncu seveda ne umreta oba, temve\xc4\x8d samo Jack. _NEWLINE_Titanic je ameri\xc5\xa1ka Kongresna knji\xc5\xbenica leta 2017 uvrstila v Narodni filmski register kot \xc2\xbbkulturno, zgodovinsko ali estetsko pomemben film\xc2\xab.'